Predkladacia správa

	Slovenská republika je akcionárom Medzinárodnej investičnej banky (MIB) a Medzinárodnej banky pre hospodársku spoluprácu (MBHS). Obe tieto medzinárodné finančné inštitúcie majú sídlo v Moskve. 

	Za Ministerstvo financií Slovenskej republiky boli vládou SR za členov bankových rád MIB a MBHS menovaní  Vladimil Podstránsky, štátny tajomník MF SR podľa uznesenia                   č.815 z 25. novembra 1998 a František Palko, generálny riaditeľ sekcie rozpočtovej politiky Ministerstva financií SR podľa uznesenia č. 100 z 5. februára 2003.

Za Národnú banku Slovenska boli vládou Slovenskej republiky za členov bankových rád MIB a MBHS menovaní Marián Jusko, guvernér NBS podľa uznesenia č.700                             z 18. augusta 1999 a Karol Mrva, vrchný riaditeľ obchodno-devízového úseku Národnej banky Slovenska a člen Bankovej rady NBS podľa uznesenia č. 100 z  5. februára 2003. 

V súvislosti s odchodom Mariána Juska z funkcie guvernéra Národnej banky Slovenska, je nevyhnutné vykonať personálnu zmenu, t.j. odvolať ho z funkcie člena bankových rád  oboch bánk a vymenovať namiesto neho nového zástupcu NBS v bankových radách MIB a MBHS. Za Národnú banku Slovenska bol za nového člena bankových rád MIB a MBHS navrhnutý Juraj Jánošík, riaditeľ odboru bankových obchodov Národnej banky Slovenska.

Materiál nemá finančný, ekonomický, environmentálny vplyv a ani vplyv na zamestnanosť. Nakoľko ide o personálny návrh, materiál neobsahuje vyhodnotenie medzirezortného pripomienkového konania. Materiál obsahuje osobné údaje podľa § 9 ods. 1 zákona č. 211/2000 Z.z. o slobodnom prístupe k informáciám a z tohto dôvodu sa životopis nesprístupňuje.